AIŠKINAMASIS RAŠTAS

Dėl uždarosios akcinės bendrovės Molėtų autobusų parko 2015 m. finansinių ataskaitų rinkinio tvirtinimo ir pelno (nuostolių) paskirstymo

**1. Parengto tarybos sprendimo projekto tikslai ir uždaviniai**

Molėtų rajono savivaldybė UAB Molėtų autobusų parke (toliau – Bendrovė) valdo 10059 (100 proc.) paprastąsias vardines 28,96 euro vertės akcijas, kurių nominali vertė 291328,78 euro.

Vadovaudamasi Lietuvos Respublikos akcinių bendrovių įstatymo 34 straipsnio 8 dalimi, UAB Molėtų autobusų parko valdyba 2016 m. balandžio 14 d. pateikė visuotiniam akcininkų susirinkimui – Molėtų rajono savivaldybės tarybai - Bendrovės 2015 m. audituotą metinių finansinių ataskaitų rinkinį, pelno (nuostolių) paskirstymo projektą ir Bendrovės metinį pranešimą. Visuotinis akcininkų susirinkimas turi išimtinę teisę tvirtinti Bendrovės metinių finansinių ataskaitų rinkinį ir priimti sprendimą dėl pelno (nuostolių) paskirstymo.

Nepriklausomo auditoriaus nuomonė: finansinės ataskaitos visais reikšmingais atžvilgiais teisingai pateikia Bendrovės 2015 m. gruodžio 31 d. finansinę būklę ir tą dieną pasibaigusių metų finansinės veiklos rezultatus. Bendrovės metiniame pranešime auditorius nepastebėjo jokių reikšmingų į jį įtrauktos finansinės informacijos neatitikimų.

2015 metų pradžioje Bendrovė turėjo 55 818 eurų nuostolių, ataskaitiniais finansiniais metais patyrė 2 552 eurų nuostolį. Nepaskirstytieji nuostoliai ataskaitinių finansinių metų pabaigoje – 58 370 eurų – perkeliami į 2016 metus. Savivaldybės dotacija nuostoliams dengti – 154,0 tūkst. eurų.

2015 metams Bendrovei buvo nustatyti šie tikslai:

1. Racionaliai naudoti transportą, patiriant mažesnes išlaidas:

Bendrovės autobusai aptarnavo 40 vietinio susisiekimo, 5 tolimojo susisiekimo ir vieną specialųjį maršrutą. 2015 m. buvo atsisakyta 2 vietinių maršrutų, į reisą pagal galimybes ir poreikį buvo siunčiami mažesni autobusai. 2015 m. nutraukti 8 tolimojo susisiekimo reisai. Vietinio susisiekimo maršrutais pervežta 231 tūkst. keleivių (lyginant su 2014 m., sumažėjo 27 tūkst.), tolimojo susisiekimo maršrutais - 94 tūkst.

1. Racionaliai naudoti Bendrovės lėšas:

2015 m. Bendrovės darbuotojai buvo leidžiami nemokamų atostogų, vykdoma maršrutų kontrolė, gretinamos pareigybės, sukurta skatinimo sistema.

1. Atnaujinti transportą:

Iš Bendrovės lėšų nupirkti du autobusai.

1. Ieškoti papildomų veiklų:

Padaugėjo specialiųjų reisų, gauta 58,6 tūkst. eurų pajamų (30,7 tūkst. eurų daugiau negu 2014 m.).

1. Nustatytas 2015 m. finansinis rezultatas – nepatirti nuostolio. Patirtas 2 552 eurų nuostolis.

Bendrovės direktorius už praėjusių metų veiklą atsiskaitė Savivaldybės vadovams. Bendrovės veikla įvertinta gerai. 2016 m. suformuoti tokie tikslai:

1. Efektyviai naudoti transportą, patiriant mažesnes išlaidas;
2. Pagal finansines galimybes atnaujinti transportą;
3. Teikti kokybišką paslaugą;
4. Ieškoti papildomų veiklų;
5. Bendrovės 2016 m. finansinis veiklos rezultatas- nepatirti nuostolio.

Parengto sprendimo projekto tikslas – patvirtinti Bendrovės 2015 m. audituotą metinių finansinių ataskaitų rinkinį ir paskirstyti 2015 m. pelną (nuostolius).

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 3 dalies 9 punktas, 48 straipsnio 2 dalis;

Lietuvos Respublikos akcinių bendrovių įstatymo 20 straipsnio 1 dalies 9 ir 10 punktas, 24 straipsnio 1 dalis, 58 straipsnio 2 dalis, 59 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Bendrovės direktorius metinių finansinių ataskaitų rinkinį kartu su Bendrovės metiniu pranešimu ir auditoriaus išvada per 30 dienų nuo eilinio visuotinio akcininkų susirinkimo pateikia juridinių asmenų registro tvarkytojui.